**Natječaj za studentski časopis Književne udruge Ludens**

Časopis Književne udruge Ludens, pokrenut pri Odjelu za kroatistiku i Odjelu za rusistiku u Zadru, zamišljen je kao platforma na kojoj će se studenti moći kreativno izraziti i na kojoj će moći objavljivati svoje stručne, znanstvene radove, recenzije iz područja književnosti, jezika, filma, ali i interdisciplinarnih veza s drugim znanostima (humanističke, društvene i sl.), kao i veza s likovnom i scenskom umjetnošću. Osim stručnih radova, dio je časopisa namijenjen i svima onima koji i sami kreativno stvaraju, na polju poezije i kratke priče. Jedan je od ciljeva, također, omogućiti povezivanje srodnih područja interesa unutar cijele regije, te se kao takav, natječaj odnosi na radove studenata u i izvan RH.

**NATJEČAJ**

Književna udruga Ludens raspisuje natječaj upravo iz spomenutih područja te Vas pozivamo da i Vi svojim radovima doprinesete prvom broju ovog studentskog časopisa. U obzir će se uzimati:

* autorski radovi:
	+ poezija (maksimalno 5 pjesama po autoru)
	+ kratka priča (maksimalno 3 kartice teksta i 2 priče po autoru)
* stručni, znanstveno-popularni, istraživački radovi, književne kritike i recenzije\* na temu:
	+ slavenska književnost (poezija, proza, drama) i jezik, ali i veze s drugim nacionalnim književnostima i jezicima
	+ radovi interdisciplinarnog karaktera (veza književnosti i likovne umjetnosti; veze književnosti i jezika i društvenih znanosti i sl., scenska umjetnost)
	+ suvremene tendencije i pristupi u književnosti (poezija, proza, drama), jeziku, filmu, scenskoj umjetnosti
	+ „nova čitanja“ (poznatih) djela (slavenska, europska, svjetska književnost)
	+ suvremena književna i scenska djela i autori
	+ književne i kazališne kritike i recenzije

\*Prilozi se dostavljaju na hrvatskom, bosanskom i srpskom jeziku, pisani Times New Roman fontom, veličine 12, s obostranim poravnanjem i proredom 1,5. Prilikom pisanja, koristi se harvardski citatni stil, a fusnote služe za dodatna pojašnjenja i komentare. Opseg rada može iznositi maksimalno 8 kartica teksta, uključujući sažetak. Osim toga, potrebno je napisati ime i prezime autora, kao i naziv matičnog sveučilišta.

Radove nam možete slati na adresu urednistvoludens@gmail.com do 5. svibnja 2020. godine.